ମୁମ୍ବଇଃ ଲୋକପ୍ରିୟ ହିନ୍ଦୀ ଧାରାବାହିକ 'ୟେ ରିସ୍ତା କ୍ୟା କେହଲାତା ହୈ'ର ଶୁଟିଂ ସେଟରେ ପହଞ୍ଚିଛି ମହାମାରୀ କରୋନା। ଧାରାବାହିକର ୩ କଳାକାର ଓ କିଛି ଟେକ୍ନିସିଆନ କରୋନା ସଂକ୍ରମିତ ହୋଇଥିବା ଜଣାପଡ଼ିଛି। ଅଭିନେତା ସଚିତ ତ୍ୟାଗୀ, ସମୀର ଓଙ୍କାର ଓ ଶ୍ୱାତୀ ଚିତନିସଙ୍କ ରିପୋର୍ଟ କରୋନା ପଜିଟିଭ୍ ଆସିଛି । ଏହାପରେ ଶୋ'ର ଶୁଟିଂକୁ ବନ୍ଦ କରି ଦିଆଯାଇଛି।
ଶୋ'ରେ କାର୍ତ୍ତିକଙ୍କ ପିତା ଭୂମିକାରେ ଅଭିନୟ କରୁଥିବା ସଚିନ ସାମାଜିକ ଗଣମାଧ୍ୟମ ଜରିଆରେ କହିଛନ୍ତି ଯେ, 'ମୋର କରୋନା ରିପୋର୍ଟ ପଜିଟିଭ୍ ଆସିଛି । ଆମେ ବହୁତ ସତର୍କତାର ସହ ଶୁଟିଂ କରୁଥିଲୁ, ତଥାପି କରୋନା ସଂକ୍ରମିତ ହୋଇଗଲୁ । କିନ୍ତୁ ସମସ୍ତ ଘଟଣାକୁ ସକରାତ୍ମକ ଭାବେ ଗ୍ରହଣ କରିବା ଉଚିତ୍ । ମୋର କୌଣସି ଲକ୍ଷଣ ନଥିଲା, କିନ୍ତୁ ଠିକ୍ ସମୟରେ ମୁଁ ଟେଷ୍ଟ କରାଇଦେଲି'।
ଶୋ'ର ପ୍ରଯୋଜକ ରାଜ ଶାଦୀ କହିଛନ୍ତି ଯେ, କରୋନା ସଂକ୍ରମିତ ହେବା ପରେ ୩ କଳାକାର ବର୍ତ୍ତମାନ ହୋମ୍ କ୍ୱାରେଣ୍ଟାଇନରେ ଅଛନ୍ତି। ଆମ ଟିମ୍ର ୪ ଜଣ କର୍ମଚାରୀ ମଧ୍ୟ କରୋନା ସଂକ୍ରମିତ ହୋଇଛନ୍ତି। ପୂରା ଟିମ୍କୁ ଆଇସୋଲେଟ୍ କରାଯାଇଛି।
